Efter en grå søndag starter ugen op med noget flottere vejr. Det klarer op mandag morgen, men risikoen for byger over det meste af landsdelen er stadig meget reel. Samtidig frisker vinden op og bliver jævn til hård fra vest. Specielt langs vestkysten. Termometeret kommer ikke til at snige sig op på mere end 14-15 grader. Så er det meget sjovere at se længere frem i prognoserne. Her venter nemlig tre dage i streg med temperaturer, der nærmer sig noget, man kan kalde sommerligt. Tirsdag byder på en del sol og temperaturer lige i underkanten af 20 grader, og både tirsdag og onsdag kommer de over 20 grader, samtidig med at vinden lægger sig. Ser man længere frem byder prognoserne på ustadigt vejr, men de er stadig relativt usikre. Du kan se hele vejrudsigten fra TV 2 Vejret herover.

Referat:
Specielt onsdag og torsdag tegner til at blive flotte dage rent vejrmæssigt.